NETFLIX ESITTÄÄ
PERUSTUU AITOIHIN SALAISUUKSIIN
Ensinnäkin on hyvä tietää pari asiaa, ennen kuin aloitamme.
Kuten että olemme oikeita ihmisiä.
Aivan kuin sinäkin!
Toisekseen emme kirjoittaneet tästä sanaakaan.
Totta puhuen olisimme mieluummin -
pitäneet kaiken tämän salassa.
Mutta meiltä ei kysytty.
Heräsimme vain eräänä aamuna, ja kaikki oli muuttunut.
Meistä puhuttiin kaikkialla.
Televisiossa, lehdissä ja internetissä.
Ja nyt on meidän vuoromme kertoa pari tarinaa.
Niitä voidaan ajatella satuina, jotka tapahtuivat todella.
Älä huoli, eivät tarinat vain meistä kerro.
Ne kertovat myös sinusta.
Ja miten se on mahdollista?
Kaikissa näissä tarinoissa pääosassa on raha.
Rahan idea.
Rahan välttämättömyys.
Rahan salainen elämä.
Ennen rahan syntyä oli vain vaihtokauppaa.
Tavaran tai teon saattoi yrittää vaihtaa johonkin tarvitsemaansa.
Sinulla on banaaneja, mutta tarvitset lehmän.
Minulla on lehmä, mutta inhoan banaaneja.
Kuten kuvitella saattaa, järjestelmällä oli rajansa.
Banaanit mädäntyvät ja lehmät voivat lähteä lipettiin.
Joten tarvittiin sopimus vaihdon välineestä.
Mikä vaihdon väline sitten on?
No, se voisi olla kultahippu -
tai jokin muu hohtava kivi, jota ei löydy yllin kyllin.
Se voisi olla paperinpala,
jossa on kirjoitusta tai mahtimiesten kuvia.
Ja kirjoituksesta käy ilmi, että se kätkee sisäänsä lupauksen arvosta.
Paperinpalat, joita ei voi kuoria syödäkseen ja jotka eivät tuota maitoa,
saivat sopimuksen mukaan nimen "raha".
Ja ne synnyttivät monia muita paperinpaloja kirjoituksineen.
Jotkin niistä sanoista paperilla kertoivat luoton tarinan.
Seuraa nyt tarkasti. Tämä on tärkeää.
Luotto on keksintö, joka merkitsi, ettei enää tarvinnut kannella mukanaan -
miljoonia banaaneja tai paperinpaloja.
Jokin näkymätön eli luotto -
astuu siis jonkin konkreettisen tilalle. Lehmän.
Luotto merkitsi, että vaikkei oma banaanimäärä riittänyt -
haluttuihin ostoksiin, voitiin banaaneja lainata tulevaisuudesta.
Luotto on siis vain rahakielen futuuri.
Tulevaisuudesta puheen ollen,
asiat ovat hieman monimutkaistuneet.
Itse asiassa paljonkin.
Rahaa on enemmän kuin koskaan.
Ja sillä on enemmän nimiä kuin koskaan.
Hyödykkeet, lainat, osakkeet,
obligaatiot, rahastot ja rahasto-osuusrahastot.
Futuurit, osakepääoma, johdannaiset, arvopaperisoitu velka,
avokaupat, vakuudet, taloudelliset välineet!
Sanoja.
Näkymättömiä.
Abstrakteja.
Aivan erilaisia kuin lehmät.
AMERIKAN YHDYSVALLAT YKSI DOLLARI
JUMALAAN ME LUOTAMME
ENSIMMÄINEN SALAISUUS: HILJAISET NYLJETÄÄN
GEORGE-JÄRVI, NEW YORK
Nousta sain aamuun.
Huomenta.
-Nousehan. -Mitä kello on?
Aika nousta.
-Muistitko ottaa... -Muistin.
-Et edes kuunnellut. -Otin ihan kaiken.
-Senkin huijari. -Enkä.
Eivät he odota meitä, Joe.
Niin.
-Joten... -En saa nauhoja.
-Saat tämän minulta. -Ei tarvitse.
-Tulee lämmin. - Katso, he eivät ole lähteneet.
-Ehdimme. -Huh huh.
Ehdimme hyvin.
Jos meitä kysytään, he pitävät meille paikkaa.
-Luuletko? -Luulen.
-Siinä he ovat. -Ei kun onkimaan.
Mitä vetäisit järvestä?
-Tuossa on Barb. Hei. -Kengän.
-Hei, anteeksi. -Kaikki hyvin.
Että hänet saa ulos talosta...
Jep.
Hienoa. Minä en muistanutkaan.
Päästetäänkö heidät...?
Minä...
-Varovasti tuossa kohtaa. -Liukas, tiedän.
-No niin. -Kiitos.
Kulta.
Mitä? Ai, paikka.
-Jalkatilaakin... -On.
...huimasti.
Mahtavaa.
Päivää, Trentonin turistit.
Olen Richard Paris, kapteeninne historiallisella George-järvellä.
Upea syyspäivä, joten rentoutukaa ja nauttikaa näkymistä.
Luksuspenkit, vai mitä?
Ei.
Tiedättekö, mistä sana "posh" eli "luksus" tulee?
-Tiedätkö, Barb? -Ei hajuakaan, El.
Onko tämä niitä ristisanajuttujasi -
tai nippelitietoa kalenterista?
Kerro nyt.
Laivan posh-paikat eli hyvät paikat -
saivat nimensä, kun risteiltiin Englannista Afrikkaan,
ja jos istui menomatkalla paapuurin puolella, näki maata.
Paluumatkalla piti taas istua tyyrpuurin puolella,
jottei joutuisi tuijottamaan pelkkää tyhjää.
Paapuuri On Startissa Hyvä.
P-O-S-H. Se on... kirjainsana.
-Niin. -Tiedättepä te kaikennäköistä.
Mutta eihän sitä tyhjyyttä tuijottaisi.
Jos on silmät päässä, katsoo aina jotain.
Ehkä pilviä tai valaita, mutta jotain.
Voi olla.
No niin, oikealla puolella -
vain parin metrin syvyydessä makaa vuonna 1758 uponnut laivue.
Tänne järvelle sijoitetut brittijoukot upottivat yli 260 alusta,
jotta Ranska ei saisi niitä haltuunsa.
Kapteeni.
Helvetti, mistä tuo tuli?
Ellen ja Joe kävivät häämatkallaan Niagaran putouksilla,
ja olivat matkalla sinne uudestaan.
Joen ystävä Norm Sidley kertoi minulle, että Joella oli taskussaan rubiini,
jonka hän aikoi antaa Ellenille,
koska 40. hääpäivänä juhlitaan rubiinihäitä.
Ainutlaatuinen kivi.
Joe Martin oli yhtä ainutkertainen.
Tavalliset miehet ovat hyvinkin erityisiä.
Miehet, jotka rakastavat vaimojaan aina.
Miehet, jotka tukevat lapsiaan kaikessa.
Miehet, jotka maksavat veronsa ja luovat naapurinkin lumet.
Miehet, jotka noudattavat poikkeuksetta nopeusrajoituksia.
Nämä ovat 14. hautajaiset 21:stä -
tämän tragedian myötä seurakunnassamme.
Jokaiset syventävät yhteistä tuskaamme.
No, mitä nyt tapahtuu? Mitä seuraavaksi?
No, Shoreline Cruisesilla, kuten tällaisilla firmoilla yleensäkin,
on vakuutus onnettomuuksien varalle.
Pitää tehdä vahingonkorvausvaatimus, minkä firma on tehnyt.
Eli he siis hukuttivat Joen ja 20 muuta viatonta ihmistä,
ja sillekö saa vakuutuksen?
Gwen Musgrave sanoo yhä tuntevansa Bucky Mecklenbergin käden jalallaan,
vetämässä, pyrkimässä pintaan saamaan happea.
Hän tuntee sen keskellä yötä maatessaan sängyssä.
Hukkuvan miehen käsi jalalla.
Mitä korvausta siihen voi saada?
Shoreline sanoo ottaneensa vakuutuksen yhdeltä firmalta,
joka taas on toisen yhtiön jälleenvakuuttama.
Mutta odotan seitsennumeroista sovittelutarjoussummaa.
Näin he kirjoittavat.
-Kuka? -United.
Luulin, että vakuutuksemme on Monarchilta.
Niin olikin.
Tai oikeastaan GPOA:lta.
Mikä se on?
Maailman kiinteistöomistajien liitto. Vakuuttivat tämänkin.
Ja veneen.
Mikä Monarch sitten on?
GPOA:sta tuli Monarch.
Mutta nyt tämä tyyppi, hra Purser,
sanoo, että Monarch on United-nimisen firman vakuuttama.
United siis vastaa Monarchin antamasta vakuutuksesta.
Eli United maksaa.
Juttu on kiperämpi. Saimme tällaisen viestin:
"Vakuutuksissa säästämänne raha -
on mitätöntä sen rinnalla, että veneillenne kävisi onnettomuus,
kun käytätte niitä ilman vakuutusta.
Kehotan teitä harkitsemaan uudelleen -
vakuutustarjoustamme koko laivueellenne.
Käsitän, että tunnette järven parhaiten,
eikä onnettomuuksia ole sattunut, mutta tämä on suosituksemme."
Ilman vakuutustako? Kuka niin sanoo?
Monarchin Purser.
Luulin, että Monarch oli United.
Niin onkin.
Ja Monarchin mukaan vakuutuksemme umpeutui ennen onnettomuutta,
joten United ei korvaa.
Taivas.
-Annoitko sen mennä umpeen? -En. Minä...
-Joudumme henkilökohtaisesti vastuuseen. -Ei se pidä paikkaansa... Rich.
NEVIS, LÄNSI-INTIA
Vastaatko?
Mikä suuntanumero on 518? Tiedätkö?
Eurooppa?
Eikä ole. Euroopassa on eri numerot.
Jos vastaisit, voisit kysyä.
Et allekirjoittanut näitä, Irvin.
Nämä piti lähettää Mossack Fonsecalle aikoja sitten.
RDPS Trading, TEP Consulting, Wilkinson Systems Limited.
Sinun pitää allekirjoittaa kohtaan "johtaja".
Minun pitää faksata ne Panamaan tänään.
Irvin!
Sehän on 15 dollaria allekirjoitukselta, kulta.
Christopher Purser soitti myös Houstonista.
Monarch/United-sopimuksessa on ongelmia.
Millaisia ongelmia?
New Yorkissa upposi vene.
Kuolleita 21. Hän haluaa tietää, mitä tehdä.
Haluatko puhua hänelle?
Hei, tässä Matthew Quirk, tavoittelen hra Boncamperia.
Asianajajani mukaan olette United-yhtiön nimellinen johtaja.
Jätin korvausvaatimuksen Shoreline Cruisesin nimissä,
ja haluaisin jutella.
Numeroni on 518...
Perhana.
Huonoja uutisia.
Hyvin ikävä käänne.
Hra Purser Houstonista, joka myi meille vakuutuksen,
on joutunut siellä Texasissa jonkin virallisen valvontajärjestön syyniin.
Hän ei saa enää myydä vakuutuksia.
Ikinä. Verohallitus tutkii juttua.
Korvausvaatimuksia olivat jättäneet kuntosalit. Ja vanhainkodit.
Emme ole ainoita.
Viesti oli: "jonon perään vain".
Yritin säästää kuluissa, Rich.
Sieltä sai halvemmalla. Monarch oli paljon halvempi.
Oli ravintolan laajennus ja toisen veneen hankinta.
Matty, meitä aletaan jahdata, eikö?
En ole pystynyt nukkumaan.
Näen unta niistä ihmisistä.
Kasvoja aaltojen keskellä, rantaan ajautuvia ruumiita.
Kotirantaani.
Ehkä voimme sovitella.
Tietenkin haluamme sovitella.
Olemme nöyrää poikaa, Rich.
Haluamme tehdä parhaamme ja saada aikaan ratkaisun.
TOINEN SALAISUUS: PELKKIÄ KUORIA
Mitä pidätte?
Niinpä, automaattiovet.
-Välillä eksyn. Katsotaanpa... -Tännekö?
Ihan tuonne perälle.
Hissi on oikealla.
Hyvä poika.
-Otan sinut kiinni! -Et saa!
-Upea paikka, äiti. -Niin on.
Tykkäisiköhän isäsi?
-Takuulla. -Täältä tulen!
-Voi, ei! -Minäkin luulen.
Lapset, tulkaa tänne. Katsokaa.
-Näetkö Eiffel-tornin? -Minkä?
-Näetkö? -Näen.
Se on kuin Pariisissa.
-Odota. -Näetkö?
Kaylen, katso.
Siinä on valaistus koko yön. Mutta nyt tulee paras juttu.
Näettekö palmupuun?
-Näen. -Aivan.
Vuosia sitten siellä seisoi mies, joka kirjoitti nimiä riisinjyvään.
-Mitä? -Vain 25 sentillä.
-Hirmu halpaa. -Eikö olekin?
Ja se on sama kulma, jossa tapasin isoisänne.
Ai.
Hän oli rengasmessuilla,
ja minä olin tullut ystäväni polttareihin.
Hän vei minut Caesarsiin katsomaan Diana Rossia.
Miten hän saikaan liput...?
Vaikka myöhemmin hän kertoi varastaneensa ne pomonsa salkusta.
Pahasti tehty.
Isoisänne väitti tuntevansa Diana Rossin Detroitista.
Oli myynyt hänelle renkaita.
Siis Supremes-yhtyeen Diana Rossille! Tuskinpa sentään.
Kun laulaja tuli lavalle, isoisänne sanoi:
"Kaunein nainen, jonka olen eläissäni nähnyt."
Ja sitten hän sanoi minulle: "Sinua lukuun ottamatta."
Oliko se vitsi?
"Oliko se vitsi?"
Minun oli pitänyt ajaa takaisin Sacramentoon Connien kanssa, mutta jäin.
Jäin koko pitkäksi viikonlopuksi.
Olimme mukana Jerry Lewisin hyväntekeväisyysohjelman kuvauksissa.
Joimme Mai Tain toisensa perään.
Mikä Mai Tai on?
Se on havaijilainen hedelmällisyysrohto, kultaseni.
Äiti.
Äitisi sai alkunsa paperisateenvarjon alla,
kun olimme netonneet 68 dollaria hedelmäpelissä!
Mitä, jos panisitte uimapuvut ylle?
-Katolla on uima-allas. -Onko?
-On. -Luoja sentään.
Allas, täältä tullaan.
-Rva Martin. -Niin?
-Hei, Hannah! -Hei, rva...
-Tyttäreni Melanie. -Hei.
-Saitko viestini? -Ja lapsenlapseni...
-Mitä? En... -Jätin viestin.
Ai. On ollut kamala kiire tavaroiden myynnissä ja pakkaamisessa...
Äiti ei ehkä osaa lukea viestejä.
Olen asunut Melanien luona...
Hei, lapset, tulkaa. Haluan esitellä teidät.
-Tässä... -Hei!
-Kaylen! Ja tässä Thalia. -Hei.
Hän on haka uimaan perhosta.
Nuori toivo.
Uimapuku on takuulla jo alla, eikö?
Nosta ylös.
Voimmeko jutella hetken?
-Jos voisimme... -Totta kai.
Kohta mennään uimaan.
-Tulkaapa tänne. -Haluan uimaan.
-Leikitään kurkkijaa. -Minäkin.
-Mitä näette? -Näen jotain sinistä.
Tämä asunto on myyty.
-Mitä? -Ei teille.
Siis, missä... Enkö voi...
Mikä se onkaan? "Vastatarjous", niin. Voinko tehdä vastatarjouksen?
Ostajat maksoivat tuplahinnan. Käteisenä.
Ja ostivat kolme asuntoa yhdistettäviksi.
Mitä minä... Miten minun käy?
No, minulla olisi upea Bristol-yksiö.
Italialaista marmoria kaikkialla.
-Ei kiinnosta. -Voisin esitellä sen.
Ei kiinnosta. Haluan vain voida nähdä Joen.
-Joen? -Haluan nähdä kadunkulmani.
No, selvä. Minulla ei ole mitään siinä suunnassa,
mutta pohjoispuolen Hennessey-kolmio olisi.
-Todella upea. -Ei.
Haluaisitteko nähdä?
-Ei pohjoiseen. -Se on hieno.
Vitut pohjoisesta. Ei.
Saan käsirahan tähän vakuutuskorvauksista.
Katson ja näen hänet hymy kasvoillaan -
ja kaksi lippua kädessään.
Näette kenet?
Kaksi lippua. Lopun elämääni.
Detroitissa näen hänen harovan kuolleita lehtiä järvessä.
Jos ne ostajat, keitä ovatkaan, tietäisivät...
Voisin selittää heille.
-En voi antaa nimiä. -He voivat ostaa -
-minkä tahansa muun. -Laki estää.
-Puhukaa heidän juristilleen. -Niin, voisin kirjoittaa kirjeen.
Se ei loukkaisi kenenkään yksityisyyttä.
-En voi antaa nimiä. -Enkö voisi puhua heille?
-Mikset? -Tietosuoja.
Käteisenä! Kukaa maksaa käteisenä?
Venäläiset.
Emmekö menekään uimaan?
Äiti, mikä hätänä? Mitä hän sanoi?
-Oletko kunnossa? -Mikä on?
-Olen. -Varmastiko?
Mummi.
Hetki.
Hauska nähdä taas.
Menkää te jo alas. Nähdään aulassa.
Näin juuri sähköpostisi ja kaikki asiakirjat.
Onko sinulla kokemusta offshore-yhtiöistä?
Totta kai.
Hoidimme asiat samalla lailla New Yorkin kaupoissa.
Siitä on apua veroissa ja muussa.
-Mahtavaa! -Nyt on asiallista.
Loistavaa, Hannah.
-Uskomaton! -Varasin kolme.
Miten tämä offshore-yritysten maailma sitten oikein toimii?
Mistä tietää, sopiiko se?
Aivan ensimmäiseksi kysy itseltäsi, oletko varakas.
Maapallolla on vähän yli kaksituhatta miljardööriä.
Ehkä olet yksi heistä tai ehkä vain miljonääri.
Heitä on viisitoista miljoonaa.
Ehkä sinulla on jo ikää, ja on aika miettiä jälkeesi jäävää perintöä.
Tai ehkä olet nuori ja luot imperiumia kuten ystävämme tässä.
Tavoitteesi johdattavat paikkaan, joka käsittelee rahaa.
Esimerkiksi pankkiin. Isoon pankkiin.
Luultavasti Eurooppaan.
Pian pöydässä sinua vastapäätä istuu varainhoitaja,
talousneuvoja, pankkiiri.
Esittelet pelkosi: tulovero, valtionvero,
perintövero, myyntivoittovero.
Neuvonantaja ymmärtää huolesi ja ehdottaa offshore-yhtiön perustamista,
jolloin omaisuutesi pysyy salassa.
Ja nyt me astumme kuvioihin.
Me tarjoamme sinulle pöytälaatikkoyhtiön omaisuuttasi varten.
Sinä et ole yhtiö, vaikka yhtiö onkin sinä.
Joko putosit kärryiltä? Annamme yritykselle nimen.
Vaikkapa "New Century Enterprises".
Et tarvitse toimistotiloja. Et tarvitse työntekijöitä.
Yhtiö on vain paperilla.
Ja mitä yhtiö tekee? Mikä on sen tarjoama tuote?
Yksityisyys.
Muuta se ei ole kuin sähköpostiosoite ja postilokero maassa,
jonka lait soveltuvat taloudellisiin pyrkimyksiisi.
Ja missä sellaisia maita on?
Tavallisesti keskellä merta.
Otetaan vaikka Seychellit tai Kypros tai Tortola tai...
Tiedän, ettei se ole sitä, mitä odotit.
No, en odottanut mitään tästä.
Ota rahat, El.
Allekirjoita sopimus.
Joe huolehti sinusta hyvin henkivakuutuksellaan.
Se ja sovittelusumma.
Lähde matkalle.
Pakene talvea. Lähde jonnekin, minne olet aina halunnut mennä.
Se helkkarin vakuutusyhtiö tässä on ongelma.
En käsitä, miten se voi vain kääntää selkänsä koko jutulle.
United-jälleenvakuutuskonserni Nevisiltä.
Pääsee kuin koira veräjästä.
-Missä ihmeessä on Nevis? -En tiedä. Onko sillä väliä?
UNITED-JÄLLEENVAKUUTUSKONSERNI
Missä Boncamper on?
-Rouva, ette voi... Luoja! -Tahdon hänet!
Missä Boncamper on?
Missä hän on?
Hyvät matkustajat, tervetuloa Nevisiin. Kello on 14.45 paikallista aikaa.
GPOA:ta ei ole olemassakaan,
ei liiemmin Monarchia.
Ei koskaan ollutkaan.
Miten tämä on mahdollista?
Purser väärensi kirjeen päivämäärän ajalle ennen onnettomuutta,
jottei joutuisi maksamaan.
Entä United?
-United jälleenvakuutti Monarchin. -Ei sitäkään.
Koko juttu on huijaus, joka kulkee Houstonista Länsi-Intiaan, Panamaan -
ja ties minne.
Yhdysvaltain koodiston mukaan varmasti 1343 tai 49.
Anteeksi, 1340 mitä?
Petos.
Minä vain yritin säästää rahaa.
Yritin ostaa vähän halvemmalla.
Ja luotin johonkuhun...
Houstonissa. Onko Boncamperiakaan olemassa?
Kyllä vain.
Boncamper on olemassa.
-Miten pitkään tällä kertaa? -En ole varma.
Kolme päivää. Ehkä viisi.
Asiakkaita Euroopasta.
Ai.
Pääsenkö mukaan?
Ei se ole mikään loma, Rich.
Jos otan sinut mukaan, kaikki tienestini menevät lentolippuusi.
Isä, hei, voisimme käydä yliopistolla.
Luuletko, että minulla on varaa Miamin yliopistoon?
Sinähän käyt siellä kerran kuussa. Miksemme hanki sieltä asuntoa?
Lukukausimaksu olisi halvempi.
Vai tunnet sinä lainsäädännön.
Minä tunnen.
Tiedän kaiken asuinpaikkalaeista. Kirjanpitäjät tietävät.
Laeista ja veroista ja pankkialasta.
Mistä sinä tiedät?
Koripallokengistäkö?
Hän haluaisi nähdä maailmaa.
Oppia enemmän työstäsi.
Ehkä hän voi vielä tehdä töitä firmassasi. Ota hänet mukaan oppimaan, Irvin.
Anteeksi, voisitteko auttaa?
Etsin osoitetta 556 Main Street.
Se on tämä posti.
Ei, kun etsin United-jälleenvakuutuskonsernia,
jonka osoite on 556 Main Street.
-United, vai? -Niin.
Teillä on varmasti väärä osoite.
Ei, tarkistin sen. United-jälleenvakuutusyhtiö.
Se jälleenvakuuttaa huviristeilyjä ja varmaan muutakin, mutta...
Itse asiassa etsin Boncamper-nimistä miestä.
En tunne häntä.
MIAMIN KANSAINVÄLINEN LENTOKENTTÄ
Isi!
Hra Boncamper?
Kyllä.
United-jälleenvakuutuskonsernin johtaja?
Taivas, vahdi siskojasi. Anteeksi!
-Anteeksi, voitteko siirtyä? -Olen hänen vaimonsa. Antakaa minun olla.
-Irvin. -Vincelle Boncamper?
Edith.
Kuka helvetti on Vincelle? Ette edes tunne Irviniä.
Irvin.
Tuota... Edith.
Voimmeko jutella hetken?
Tämä nainen on Vincelle Boncamper.
-Miehenne toinen vaimo. -Mitä?
Hra Boncamperilla on toinen perhe Nevisillä.
Saatanan kusipää!
Näpit irti minusta! Sinä kuolet!
Antakaa lapseni.
-Viedään hänet pois. -Kulta!
Viimeinen kutsu Americanin lennolle 1307 Limaan,
joka lähtee portilta J5.
Anteeksi, hra Mossack.
Niin?
Onko nimi Malchus Irvin Boncamper tuttu?
En ole varma.
Onko se oikea nimi?
Kyllä, se on erittäin oikea nimi.
Mistä tuntisin sen?
Mies on Nevisiltä.
Ihastuttava saari.
Hänet pidätettiin Miamin lentokentällä.
Hän taitaa joutua vankilaan.
Vai niin.
No, kertoisitko, miten hyvin tunnemme hra Boncamperin?
Hän on 46 eri Mossack Fonseca -yrityksen johtaja.
Prahan toimisto käyttää häntä aika usein.
No, se täytynee muuttaa.
Muuttaa miten?
Vaikea mennä ajassa taaksepäin. Nimi on papereissa.
Joidenkin ihmisten mielestä aika on pelkkä illuusio.
Kaikki hetket ovat yhtä samaa hetkeä.
Meille voi olla pahaksi tehdä jotain sellaista.
Pahaksiko?
"Paha" on suurellinen sana niin pieneksi sanaksi.
Teit mitä?
Kävin Clark-piirikunnan yritysrekisterissä katsomassa ostajien nimen.
-Niinkö? -Niin.
Ja selvisi, että se on yritys.
New Century Enterprises Panamasta.
Luulin, että puhuit venäläisistä.
-Ei, vaan niin Hannah sanoi. -Kuka?
Tiukkamekkoinen välittäjä.
Oli miten oli, hain tietoa New Century Enterprisesta,
ja sitä hallinnoikin jokin, jota kutsutaan rahastoksi.
Rahasto on varainhoitosopimus, jossa...
-Tiedän, mikä rahasto on. -Selvä.
Ja sekä New Centuryn että rahaston johtajana on nainen.
Mia Beltran -niminen nainen.
Mia... Pitäisikö minun tuntea nimi?
No, hänellä on selvästi paljon valtaa.
Hän johtaa lukuisia yrityksiä.
Kaikki ne on rekisteröity samalle panamalaiselle lakifirmalle.
Mossack ja Fonseca -yhtiölle.
MIA BELTRAN, JOHTAJA
Tietokantamme mukaan olet -
New Century Enterprisesin johtaja.
Kyllä olen.
Yritys on ostanut kiinteistöjä Las Vegasista.
Nämä pitää allekirjoittaa heti.
Mossaaja Foreca, niinkö?
Hetkinen.
Onko hän se Red Wingsien uusi maalivahti?
Ei. Ei se ole kukaan. Se on lakifirma.
Panamassa.
Sillä on jopa motto: "Tasosi mukaista varallisuudenhoitoa."
Luin sen. Selvitin sen.
Ja miksi lukijoidemme pitäisi kuulla siitä?
Jos ymmärrän oikein, Mossack Fonseca perustaa yrityksiä.
Ei oikeita yrityksiä, kuten hotelli tai rautakauppa.
Vaan niin kutsuttuja pöytälaatikkofirmoja. Ne myyvät kuoria.
Ei oikeita kuoria.
Nyt en taida pysyä mukana.
Kun sattuu onnettomuus, kuten Joelle ja Barbille kävi,
kukaan ei ota siitä vastuuta.
Ei ole ketään, jolta voisimme kysyä, mitä seuraavaksi tapahtuu.
On vain tyhjiä kuoria.
Tiedätkö? Ihan tyhjiä. Pelkkiä kuoria.
Sekö juttu on? Tyhjiä kuoria?
Ei. Juttu on, että ihmisiä kuoli!
Ja joku tekee sillä rahaa. Ehkä isokin poppoo.
Eikö niin?
Siksi toimme jutun teille. Jonkun pitää soittaa hälytyskelloja.
Keskitymme yleensä paikallisempiin juttuihin.
Missä sanoittekaan, että yhtiö sijaitsee?
-Panamassa. -Niin kuin se hattu.
Luoja, korjaisivat nämä vitun tiet.
Pitäisikö tiet korjata vai bussi?
Molemmat.
Emme taida päästä minnekään.
Voitte mennä.
Menoksi.
Hän oli 25 000 yhtiön johtaja.
-Mia Beltran. -Jösses.
Nyt tarvitsemme 25 000 kaavaketta, joilla vaihdamme niiden johtajan.
Mossack Fonseca. Kenelle yhdistän puhelunne?
Hei.
Haluaisin puhua hra Mossackin kanssa.
-Espanjaa. -Por favor.
Ei, hän on kokouksessa. Ei ota vastaan puheluita.
-Kokouksessa. -Kysy toista.
Saisinko sitten puhua hra Fonsecan kanssa?
Hänkin on kokouksessa. Sama kokous. Ehkä voitte jättää viestin...
Täällä Ellen Martin.
Olen Joe Martinin leski.
En tiedä, millaista bisnestä ne miehet siellä pyörittävät,
kokouksissaan ja muussa,
-mutta... -Hetkinen.
No niin. Tässä viesti:
-Onnittelut, Elena. -Mitä?
-Sait ylennyksen. -Mitä?
-Hyvä Luoja. Pahoittelen, täytyy mennä. -Haloo...?
-Sanoinhan. -Mitä?
-Luuri korvaan. -Haloo.
Lyövät luurin korvaan.
No, yritetään uudestaan.
Tässä on pari lomaketta.
Kirjoitat vain viivalle. Oman nimesi. Ymmärrätkö?
No entiendo.
Firma con tu nombre, aquí. Simplemente.
-Kaikkiko? -Niin, kaikki.
-Mutta en tiedä, mitä allekirjoitan. -Vain joitain lomakkeita.
Jokaiseen.
Hyvä on.
-Kiitos. -Hyvä on.
KOLMAS SALAISUUS: KERRO KAVERILLE
Miten oikein päädyin Panamaan?
En näytä latinolta.
En siten kuin kumppanini, Ramón.
No, monien muiden saksalaisten lailla isäni Erhard -
muutti meidät tänne toisen maailmansodan jälkeen.
Kysyt ehkä miksi.
Isä opetti minulle yksityisyyden arvon -
pienestä pitäen.
Olin hyvä oppilas.
Opiskelin oikeustiedettä, sain paikan isosta firmasta.
Loistin.
Mutta hyvin pian minua alkoi kyllästyttää.
Työssäkäyntiä päivästä toiseen.
Tekemättä mitään merkittävää.
Joten perustin oman yritykseni.
Ja eräänä päivänä kohtasin vaikuttavan asianajajan,
joka oli juuri palannut Yhdistyneiden kansakuntien leivistä.
Herran Henki on minun päälläni,
sillä hän on voidellut minut julistamaan ilosanomaa nöyrille,
lähettänyt minut sitomaan särjettyjä sydämiä,
julistamaan vangituille vapautusta -
ja kahlituille kirvoitusta.
Jesajan 61. luku, ensimmäinen jae.
Isä Gallego sanoi minulle niin, kun olin 16-vuotias.
Katoliset kutsuivat sitä vapautuksen teologiaksi.
Hiljaiset.
Heidän piti periä maa.
Ei oikein näytä niin käyneen.
Isä Gallego tuolla...
Armeija sieppasi ja tappoi hänet hankaluuksien aiheuttamisesta Panamassa.
Häntä ei enää ole.
Mutta hiljaisia on yhä vain.
Lähdin siis sen sijaan lukemaan lakia.
Ehkä hiljaiset kaipaisivat parempaa asianajajaa.
Vuonna 1972 aloitin työt Yhdistyneissä kansakunnissa.
Halusin pelastaa maailman.
Kävi ilmi, että maailman pelastaminen on hurjan vaikeaa.
Pitkiä päiviä, huono palkka, eikä maailma ehkä edes halua tulla pelastetuksi.
Sisällämme susilaumat -
ja lammaskatraat samoilevat ajatuksissamme.
Haluamme olla oikeudenmukaisia, mutta myös voittaa.
Haluamme tehdä oikein, mutta myös edetä.
Sellainen on kamppailumme.
Jossain vaiheessa päättää, että on ehkä helpointa vain pelastaa itsensä.
Rupesin siis asianajajaksi vähemmän hiljaisille.
Ja niihin aikoihin tapasin Jürgen Mossackin.
Vaatimattoman alun jälkeen -
Mossack Fonseca kasvoi, kunnes sillä oli toimistoja yli 50 maassa.
Palvelemme yli 240 000 offshore-yritystä,
-säätiötä ja -rahastoa.
Ne sijaitsevat Brittiläisillä Neitsytsaarilla,
Bahamalla, Kyproksella, Samoalla, Niuella, Nevadassa...
Paikoissa, joita ei ole siunattu luonnonvaroilla tai teollisuudella.
Mitä kaikki ne yhtiöt sitten tekevät?
Suurimmaksi osaksi emme edes tiedä.
Anteeksi, hra Mossack.
Niin?
Meillä on tällainen firma Costa Ricassa.
Tunnetteko?
Sillä on paljon omaisuutta, kiinteistöjä...
Niin?
Niin, Costa Rican valtio -
haluaa lunastaa yhden taloista olympiajoukkueelleen tai...
Onko tosiasiallinen edunsaaja ohjeistanut meitä toimimaan niin?
Niin, tosiasiallinen edunsaaja on meksikolaismies.
Hän on kuulemma vankilassa.
Tämä on Neil Diamondin biisi.
-Näin on. -Niinkö?
-Niin. -Milloin?
En tiedä. Joskus tätä ennen.
Ei kuulosta Diamondilta.
Tiedän. Hän hallitsee...
eri musiikkityylit.
Kykenee mihin vain.
-Neil Diamond. -Niin.
En olisi arvannut.
-Lähdetäänkö menemään? -Joo, käyn vain bañossa.
Pitääkö tipata?
-Joo. -Selvä.
Sori, amigos. Missäköhän el baño on?
Pablo Escobar on kuin emonsa tissiä imevä piltti sen miehen rinnalla!
En halua olla hänen listallaan, kun hän vapautuu.
Ehkä parempi, että hän pitää talonsa!
-Pitää sen ja... -Ei, siis...
Mitä?
Luuletko, että tunnemme kaikki, joille perustimme firman?
Tuliko jo selväksi, että teemme tätä rahasta?
Niin.
Ovatko jotkut asiakkaistamme rikollisia?
Tai huumepomoja, tyttöjen tai aseiden salakuljettajia,
maapallon tuhoajia?
Kuten sanoin, mieluummin emme tiedä.
Ja muistakaa, ennen kuin perustimme heille yhtiön,
asianajaja lähetti heidät luoksemme.
Niin, ja sitä ennen pankkiiri lähetti heidät asianajajan luo!
Reiluuden nimissä useimmat asiakkaamme ovat kelpo kansalaisia.
Esimerkiksi tämä mies, Charles.
Hän on aivan oikea liikemies, jolla on rakastava perhe.
Hänen tyttärensä valmistuu yliopistosta,
ja autoimme perustamaan tyttärelle rahaston.
Eikö Charlesilla pitäisi olla käytössään kaikki taloudelliset välineet,
joilla hän voi tukea rakkaimpiaan?
Hän en uneksisikaan lain rikkomisesta. Eihän tässä ole mitään ongelmaa.
Ainoa, mihin Charles on syyllistynyt,
on vaimosta ja tyttärestä huolehtiminen.
Mutta sitä otsikot eivät ikinä kerro.
NELJÄS SALAISUUS: LAHJONNAN PERUSKURSSI
Nai ketä haluat Nai ketä huvittaa
Tanssi vain, anna palaa
Tuiki, tuiki tähtönen
Sitten kaikki yhteen ääneen Rei, rei, rei
Rahaa palamaan, on palkkapäivä
Jos olet G, olet GGG
Olen Onika, sano vain Nicki
Nyt lattia täyttäkää
Kuin ois viimeinen sauma Jos tahdot lisää
Niin tässä oon
Tähtialukset on tehty lentämään
Kädet ylös, ne taivaankanteen yltää
Tykkäätkö kuulokkeistasi?
-Mitä? -Älä pudota niitä veteen.
-Eivätkö ne ole vedenpitäviä? -Ne ovat kultaa.
Onko kulta vedenpitävää?
Mitä kuuntelet?
Yhtä biisiä. Mistä musiikista sinä pidät? Soita jotain.
Tällaisesta et tiedäkään.
Hei, Astrid tässä. On niin hauskaa, etten ehdi vastata.
Jätä viesti. Heippa.
Hei, As!
Päätin lintsata, koska me valmistumme!
Käväisen porukoillani, ennen kuin äiti tulee.
Soita takaisin, muru. Moikka.
Astrid.
Yksi, kaksi, kolme.
Mitä hevonpersettä?
Hei, varovasti.
Sinulla on varmaan kysyttävää.
-Simone. -Kämppikseni!
-En toivonut tätä. -Senkin sika. Ei takuulla äitikään.
Haluan puhua äidille ennen sinua. Niin on parempi kaikille.
Sinähän sen tiedätkin, mikä on parasta.
Eikö voida sopia, että puhun hänelle ensin?
Mene sinä vain Astridin luo ja pysy helvetin kaukana minusta.
Bruno Mars on täällä.
-Mitä? -Oikeastiko?
Menkää vain noista ovista suoraan takapihalle. Nähdään pian.
-Kiitos paljon. -Olkaa hyvät.
Takapihalle.
En odottanut tätä.
Ette arvaakaan.
-Niinpä. -Pakko saada nähdä hänet.
-Hei, minne matka? -Takaisin Afrikkaan.
Marcus Garvey, rauhoitupa vähän. Et lähde minnekään.
Kylläpä.
Äitisi on odottanut tätä pitkään.
Onko?
Miten pitkään hän on odottanut, että panisit kämppistäni?
Varmaan koko elämänsä. Vihdoin haave toteutuu.
-Näen hänet lentokentällä. -Seis.
Ei enää sanaakaan.
Valmistut viikonloppuna amerikkalaisesta yliopistosta.
Montako lasta maastamme pääsee tänne?
Vietät kesälomasi Ibizalla. Ja Kroatiassa ja Monacossa. Et tehtaassa.
Ulkona seisoo 100 000 dollarin autosi.
Työpaikka odottaa Kapkaupungissa tai Pariisissa tai missä haluatkin.
Koko elämäsi on tähän pisteeseen saakka ollut -
aika lailla täydellistä.
Paitsi kun jouduimme lopettamaan hevosesi, kun se kaatui esteellä.
Tätä aikuisuus on.
Tervetuloa.
Se on täynnä pettymyksiä ja neuvotteluja.
Mennyttä en voi muuttaa.
Mutta neuvottelen mieluusti tulevasta.
Mitä se merkitsee?
Paljonko?
Anteeksi?
Paljonko tahdot siitä, että osallistut juhliin -
etkä kerro äidillesi Astridista?
Et ole tosissasi.
Enkö? Paljonko?
Menet juhliin, et kerro äidille, ja minä jatkan Astridin kanssa.
-Ostan hänelle asunnon New Yorkista. -Ihan vitun absurdia.
Ei, vaan ongelmanratkaisua.
Absurdia on vain se, ettet tajua sitä.
Paljonko?
Haluan asianajajan.
Hyvä. Omani on tulossa. Jutellaan kumpikin hänen kanssaan.
Onnittelut, Simone. Opinnot ohi.
Haista paska, Jeff.
Simone on ilmoittanut tänään haluavansa "tuhota minut".
No, perheen asianajajana -
toivoisin löytäväni ratkaisun, joka tyydyttää kaikkia.
-Isäsi tuntee varmasti samoin. -Aivan.
Isäsi on jo avannut rahaston nimissäsi,
joten yksinkertaisuuden vuoksi tehdään vain uusi omaisuudensiirto rahastoon.
Eräänlainen valmistujaislahja.
Juhlien lisäksi.
Kuulostaako se hyvältä?
Äidin lento on ajoissa.
Jospa haen hänet, niin voimme jutella -
yhtenä, onnellisena perheenä.
Omistan yhden yrityksen.
Whitecloud Enterprises.
Haluaisin antaa sen sinulle.
Jeff, kerro sen arvo.
Whitecloud on melkein 20 miljoonan arvoinen.
Tili on HSBC-pankissa Genevessä.
Paljon onnea.
Firma on sinun.
Minunko?
Sillä on varmaan hallitus tai jotain.
Whitecloudia hallitaan haltijaosakkeilla.
Hei, opiskelin etnistä identiteettiä.
Haltijaosakkeet ovat paperilappusia,
joiden haltijalla on yrityksessä täysi määräysvalta.
Sinä olisit omistaja.
Sen rahat ovat sinun rahojasi niin kauan kuin osakkeet ovat sinulla.
Tällä hetkellä minä omistan sen.
-Nyt Jeff omistaa. -Kiitos.
Jos hän antaa sen sinulle, sinä omistat.
Noinko vain?
-Kaksikymmentä miljoonaako? -Muita papereita ei tarvita.
Hoidan kaiken.
Kunhat et kadota näitä. Pane ne talteen.
Saat ne juhlien jälkeen. Kun äiti istuu lentokoneessa.
Menikö matka hyvin?
Missä sankari on? Sain häneltä viestejä.
Niinkö? Mitään erityistä?
-Ei. -Hän on huoneessaan.
Jännittää vähän juhlia.
Toinen oli minusta parempi. Versace.
Se korostaa silmiäsi.
Tämä taas saa miettimään,
miksi edes vaivauduit opiskelemaan.
Minusta tämä on parempi.
Enpä tiedä, mitä isäsi pitää näin paljastavasta asusta -
nuorella naisella.
Millainen mekko Astridilla on? Hänellä on hyvä tyylitaju.
-En tiedä. -Onko hänellä seuralaista?
Se St. Bartsissa tapaamamme nuorimies. Italialainen.
Astrid ei ole tulossa.
Simone varmaan vihaa minua.
Hän sai aika sokin. Mutta asia on hoidossa.
Sinun ei tarvitse huolehtia siitä. Ei tarvitse huolehtia mistään.
Toteutuuko matka siis?
Charles, voidaanko jutella hetki?
Haen sinut juhlien jälkeen.
Rakastut New Yorkiin.
Olen valmiina.
Sisään.
Tiedätkö, mikä Simonella ja Astridilla on?
Onko heillä jokin?
-Astrid ei kuulemma tule juhliin. -Tiedäthän sinä nuoret tytöt.
Siihen voi luottaa, ettei heihin ole luottamista.
He olivat kuin paita ja peppu, ja nyt tämä?
Puhuitko hänelle?
Päivän aikana moneen otteeseen. Sanoiko hän mitään?
Minulle hyvin vähän.
Varmaan miesjuttuja. Sitähän se yleensä on.
Oletko nähnyt pihan?
Alkaa näyttää upealta.
Astrid.
Miranda tässä.
En odottanut, että soittaisit.
Kuule, en tiedä, mitä olette sekoilleet, mutta sillä ei ole väliä.
Olet osa perhettä ja osa Simonen elämää,
ja tämä on hetki, jona juhlimme yhdessä, piste.
Rakkaus on tärkeintä kaikista tekemistämme pikku virheistä huolimatta,
joten sinua odotetaan juhlissa.
Älä ikinä anna yhdenkään miehen tulla ystävyyden väliin.
Onko sinulla mekkoa?
Ei.
Kipin kapin sitten lempiliikkeeseesi.
Osta asu, jossa onnistumisesi näkyy kaikille.
Se on valmistujaislahjani sinulle. Lähetän auton.
Käykö se varmasti?
Se ei vain käy, vaan sinun on ehdottomasti tultava.
Älä kerro Simonelle.
Annan hänelle hänen parhaan ystävänsä valmistujaislahjaksi.
Olet mahtava.
Sanon vain, ettei tämä mitään pysyvää ole.
Vain hauskanpitoa.
Niin, hienoa. Hei hei.
Riisu tuo, se on liikaa.
-Sanot sinä. -Sanoo isäsi.
Ime munaa.
Kasva aikuiseksi. Nyt.
-Olet hyvin rikas tyttö. -Missä haltijaosakkeeni ovat?
Häivyn täältä.
Ne ovat kassakaapissani.
Juhlien jälkeen tekstaan koodin sinulle autosta.
-Entä jos ne eivät ole siellä? -Sitten en ole sanani mittainen mies.
Ja sinä kerrot epäilemättä äidillesi, mistä seuraa täydellinen kaaos.
Aiotko kertoa hänelle? Ikinä?
En.
Aion suojella häntä siltä, mikä satuttaisi häntä.
Koska viime kerralla en onnistunut.
Mitä?
Hänellä on omat haltijaosakkeensa.
Hänet on hoideltu.
Hän voisi lähteä, muttei lähde.
Mitä luulet, miksi ei?
Hei.
Hei!
Hei...?
Oletko tosissasi?
Miten julkeat tulla enää kotiini?
Vitun huora!
Herran tähden, mikä sinun on?
-Vitun lutka! -Noinko käyttäydyt?
-Hyökkäät ystävää päin. -Kerro.
Kerro, mitä teit!
Mikään, mitä hän on tehnyt, ei oikeuta tällaista.
Pyydät heti anteeksi tai haen isäsi,
eikä hän ole yhtä armelias.
-Äiti, hän... -Haluatko isäsi?
Sano, että olet pahoillasi.
-Ei tarvitse. Minun pitää pyytää anteeksi. -Älähän nyt.
Uutenavuotena St. Bartsilla.
Tiesin hänen katsovan, kun riisuin. Tiesin, että hänkin tulisi veteen.
Italialaispoikako?
Charles.
Tiesin, että kun annoin avaimeni, hän tulisi.
Hän työnsi jalan jalkojeni väliin illallisella.
Luulin, että tämä olisi hauskaa. En odottanut tällaista. Olen pahoillani.
Vittu.
Vittu!
Kyllä nämä ovat haltijaosakkeita.
Ne ovat hallussasi, omistat ne.
Niiden piti olla 20 miljoonan arvoisia.
No, kun katsotaan johtajiltamme pyytämiäsi tiliotteita,
Whitecloud Enterprises oli todellakin 20 miljoonan dollarin arvoinen.
Oli?
No, kuten näette itsekin,
viime viikosta asti niiden arvo on ollut vain hieman alle 37 dollaria.
Mitä?
Miten? Sehän on minun yhtiöni.
Kuka rahat siirsi?
Olet tosiaan seychelliläisen Whitecloud Enterprisesin haltijaosakkeiden omistaja,
mutta Whitecloudia taas hallinnoi rahasto:
kyproslainen Jetstream.
Mitä se merkitsee?
Jetstream hallitsee Whitecloudia ja useita muita yrityksiä.
Entäpä nämä?
Nämä ovat seychelliläisen Nimbus Holdingsin haltijaosakkeita.
Jep, Jetstream hallitsee myös niitä.
Pankin mukaan ne ovat nyt sadan dollarin arvoisia.
Nämä ovat tuoreimpia tietoja.
Miten hitossa hän voi tehdä näin?
Missä helvetissä rahani ovat?
Jos haluat lisätietoja isäsi taloustoimista,
joudun pyytämään kääntymään hänen pankkinsa puoleen.
Pitäähän teidän jotain kertoa.
Minulla ei ole velvollisuutta kertoa mitään.
Niin laki määrää.
Hyvää päivänjatkoa.
Olen todella pahoilla puolestanne.
Todella.
Maailma on vain paperipinojen takana piileskeleviä miehiä.
No, painukoon vittuun.
Olen pahoillani.
-Anteeksi. -Ei se mitään.
-Kiitos. -Ei mitään.
Minä siivoan.
Asiakkaamme toivovat meiltä kaikkein eniten yhtä asiaa.
Yksityisyyttä.
Yksityisyys ja salailu ovat eri asioita.
Yksityisyyttä on WC:n lukitseminen, kun käy pissalla.
Salailu taas on oven lukitsemista,
koska puuhat WC:ssä eivät ole niitä tavanomaisimpia.
Ja toisinaan yksityisyys saattaa parin lasin jälkeen -
haluta viettää yön salailun kanssa,
ihan vain kokeilumielessä.
Mutta missä ne voivat olla yhdessä ilman, että kukaan kurkkii ikkunoista?
No, offshore-yhtiössä.
Silloin ikkunasta kurkkija näkee vain tyhjän huoneen.
Ja ikkuna ja huone voivat olla kahdessa eri paikassa.
Niin, ikkuna voisi olla Neitsytsaarilla,
ja huone voisi olla...
Kiinassa. Juttu ulottuu Kiinaan.
Luin siitä internetistä. Siellä oli koko juttu.
Äiti, keskityt tähän vähän liikaa.
Poliitikkoja mukana. Ei vain rikollisia.
Lahjontaa, korruptiota, rahanpesua.
Miljoonia ja miljoonia dollareita.
Ja ne yrittävät piilotella firman takana, jonka nimi on Russell...
Niin, Russell Properties.
VIIDES SALAISUUS: PÄÄOMA VADILLA
CHONGQING, KIINA
Tässä toinen tarina, josta Ellen Martin haluaa syyttää meitä.
Hra Maywood tässä on tekemässä kohtalokkaan virheen.
Kaikki tässä tarinassa tekevät kohtalokkaan virheen.
Mutta ei ongelma ollut Russell Propertiesissa.
Ongelmana oli ahneus.
Jumala sääti lain ahneutta vastaan,
mutta se ei estänyt ihmisiä rikkomasta sitä.
Ellen Martin pitää silti meitä syyllisinä siihen,
että tämä mies koputtaa tähän oveen.
Muistaakseni pidätte viskistä ilman jäitä, eikö?
Kyllä vain.
Liike-elämä on kukoistanut teilläkin, kuten täällä meillä, otaksun?
Kiinasta tuli viime vuonna maailman suurin vientimaa.
Saksaa suurempi.
Olette myös maailman suurin automarkkina-alue. Kunnioitusta.
Joka vuosi me hautaudumme uusien säädösten alle.
Te hautaudutte fyrkkaan.
Mieheni arvostaa suuresti ymmärtämystänne maailmasta.
Teidänlaisenne ovat kuulemma syy siihen, miksi britit hallitsivat Kiinaa pitkään.
-Otan tuon kohteliaisuutena. -Syytä onkin. Mieheni on hyvin lahjakas.
Hän ylenee asemastaan politbyroossa -
vielä jonain päivänä koko Kiinan johtajaksi.
Nyt on aika jatkaa samaan malliin.
Neitsytsaarten Russell Propertiesille.
Miksi kutsuisimme seuraavaa?
Annatte rahat, saatte nimetä yhtiön.
Sopimus Xu Mingin kanssa oli yksinkertainen.
Hän halusi muovitehtaan tänne Chongqingiin -
ja oli valmis maksamaan.
Me halusimme talon Rivieralta.
Mieheni auttoi Xuta tehtaan kanssa.
Te autoitte Ranskan kodin kanssa.
Te ymmärrätte kaikkia koukeroita näissä järjestelyissä,
näissä pöytälaatikkoyhtiöissä.
Ne ovat kovin hyödyllisiä.
Meidän asemassamme rahan kertymisellä voi olla kuolettava vaikutus.
Olen pelkkä valkoinen hansikas, kuten itse sanot. Näin on.
Estän käsiänne likaantumasta.
Kiinassa on nykyään paljon valkoisia hansikkaita.
Te, hra Maywood olette enemmän.
Aloitekykynne on innoittavaa.
Kommunisteiksi oivallatte nopeasti.
Ette vastannut kysymykseeni.
Mihin kysymykseen?
Siirrymmekö eteenpäin?
Vai tuleeko muovitehtaasta Xulta ottamanne lahjus -
yleiseen tietoon Kiinassa?
Minulla ei taida olla vaihtoehtoja, vai onko? Pakotatte meidät rikokseen.
Yllättävää hyveellisyyttä.
Poimitteko sitä mukaanne Ranskasta?
Pyydän vain tekemään uudelleen saman, minkä jo teitte.
Kaksisataa miljoonaa dollaria.
Sellaista tilaisuutta ei voi hukata.
Xi Jinping on tehnyt selväksi, ettei korruptiota enää suvaita.
Tunnetteko poliisimestari Wang Lijunin?
Pysyttelen etäällä poliiseista.
Kerronpa tarinan, jotta ymmärrätte huoleni.
Tuothan vieraallemme juotavaa tarinaa varten.
Tunnettekin ehkä Falun Gongin, henkisen harjoitusmenetelmän.
Se leimattiin valtion viholliseksi, koska se edisti taikauskoa -
ja vaaransi yhteiskunnan vakauden.
Poliisimestari Wang päätti hankkiutua eroon sellaisista uhista.
Hänen käyttämänsä menetelmät tekivät hänestä pelätyn miehen.
Hän sanoi, että elimet kerättiin -
vasta vankien kuoltua.
Mutta Falun Gongin harjoittajat olivat uhrattavissa.
Ja sydämestä voi avoimilla markkinoilla saada 180 000 dollaria -
verityypistä riippuen.
Nuoren ihmisen sarveiskalvo on ehkä 3000 dollaria.
Munuaisista voi saada jopa 60 000, elleivät ne ole kovin vanhat.
IHMISELIMIÄ ELINSIIRTOIHIN
Hurmaava pikku tarina. Kiitos siitä.
Haluatteko käydä pitkällenne?
Ei tarvitse.
-Siirrymmekö siis eteenpäin? -Kyllä, sovitaan niin.
Pyydän pankkia ottamaan yhteyttä Mossack Fonsecaan -
uuden yhtiön perustamiseksi.
-Neitsytsaarille. -Niin.
Ja lupaatte, ettette uhkaile enää paljastuksilla.
Miksi paljastaisin luottokumppanini?
Mitä tarvitsette? Aspiriinia? Vettä?
Vesi riittää.
No, jos olemme kumppaneita, teettekö yhden asian vuokseni?
-Toki. -Haluan varmistaa, ettei ole ketään muita,
jotka voisivat paljastaa meidät.
Haluan, että eroatte vaimostanne.
Haluan, että teette sen ja todistatte uskollisuutenne minulle ja Bo Xilaille.
Teettekö sen vuokseni?
Olette vitun hullu.
-Erota vaimostaniko? -Niin.
En todellakaan. Teidän täytyy vain luottaa minuun.
Kiitos.
Lisää, kiitos.
Muistan, että pidätte Mahjongista.
Voisimme pelata ystävällismielisen pelin juhliaksemme uutta sopimustamme.
Ehkä annamme teidän nukkua.
Sitten voimme pelata.
Kiitoksia.
Miten pitkään vielä?
Siis...
Mikä tuo teidät tänne?
Se, mitä sanoin puhelimessa.
Maywood-niminen mies on ottanut poikamme panttivangiksi Lontoossa.
Hän yritti pakottaa meidät -
erilaisiin offshore-hankkeisiin.
Soititteko viranomaisille?
Hän olisi levittänyt juttuja minusta ja Bosta.
Olen siitä varma.
Se olisi pahentanut tilannetta entisestään.
Tein siis, mitä oli tehtävä.
Mitä se oli?
Löydätte hänen lasistaan rotanmyrkkyjäämiä.
Syanidi pysäyttää sydämen.
Kaikki muu huoneessa... Ymmärrätte kyllä hyvin pian.
On levollisempaa, kun korruptio on kitketty.
Gu Kailai 14.11.
Jatkamme korruption kitkemistä alhaisilta tasoilta ylimmille asti.
Hallituksessa ei ole tilaa yhdellekään,
joka ei kykene vastustamaan kiusauksia.
Siitä Xi Jinping ja minä olemme samaa mieltä.
Meidän on katsottava peiliin ja sitouduttava korkeimpiin normeihin,
sillä historia ei muista hyvällä niitä, jotka varastivat toisilta.
-Meidän pitää häipyä. -Ranskaan.
Gu Kailai, teidät pidätetään murhasta.
Kaikki, minkä tein, tein maani ja mieheni kunnian turvaamiseksi.
Bo Xilai, teidät pidätetään -
lahjuksen otosta, kavalluksesta ja vallan väärinkäytöstä.
Mitä tämä on? Teillä on väärä henkilö.
Tämä on virhe!
Miten tämä on siis vikamme?
Käskimmekö Bo Xilaita ja hänen vaimoaan -
ottamaan vastaan lahjuksia muovitehtaasta?
Emme.
Käskimmekö hra Maywoodia pesemään rahat -
ostamalla pariskunnalle huvilan Etelä-Ranskasta?
Emme!
Emmekä missään nimessä ehdottaneet, että Maywood suostuttelisi -
Bon ja rva Gun pesemään vielä lisää rahaa -
ottamalla vastaan uusia lahjuksia ja perustamalla uusia yrityksiä.
Mistä nämä ideat sitten tulivat?
Sieltä, mistä useimmat rahaideat tulevat:
Amerikan Yhdysvalloista.
1800-luvun alussa -
Delawaren osavaltio huomasi, että sen liiketoiminta -
laahasi New Yorkin ja New Jerseyn jäljessä.
Siksi Delaware alkoi säätää yrityksille suotuisia verolakeja,
toiveinaan liiketoiminnan kohennus.
Ja se toimi.
Delawaren osoitteessa 1209 North Orange Street -
pitää majaa 285 000 yritystä,
eikä yksikään niistä maksa osavaltion veroa.
Tämän elokuvan ohjaajallakin on viisi.
Jopa käsikirjoittajalla on yksi.
Mutta jos Delaware pystyi siihen, mikseivät Sveitsi tai Luxemburg pystyisi?
Tai Hongkong tai Brittiläiset Neitsytsaaret?
Mietit varmaan, onko tämä laillista?
On. Sitä kutsutaan veronkierroksi.
Veropetos on rikos,
mutta veronkierto... Siitä koko bisneksemme lähti.
Ja niiden välinen raja, kuten sanomme,
on ohut kuin vankilan muuri.
Ne kauheat asiat, joita Ellenille on tapahtunut...
Ensin veneen uppoaminen ja sitten asunnon menetys Vegasissa.
Niin.
Ne ovat heikentäneet hänen terveyttään.
Tyttären mukaan hänellä ei ole ruokahalua, hän ei saa nukutuksi.
Hänen tuntemansa viha syö häntä sisältä,
koska maailma ei ole hallittavissa.
Hänellä ei ole varaa tehdä lahjoituksia poliitikoille,
jotka voisivat muuttaa häntä raastavia lakeja.
Sen sijaan hänen täytyy tulla tänne rukoilemaan.
Kiitos, Herra, kiitos. Kiitos kaikesta. Inhottaa kysyä, mutta olen miettinyt,
milloin hiljaiset tarkkaan ottaen perivät sen maan.
Onko se minun elinaikanani tai lastenlasteni?
Ja se juttu, kun ensimmäisistä tulee viimeisiä ja toisin päin,
milloin se alkaa?
Entäpä me muut tässä keskellä, tiedätkö?
Me jäämme aina vain kauemmas taa.
Äitini sanoi aina: "Iskeköön salama heihin, vaan ei minuun."
No, etkö Sinä ole vieläkin vastuussa salamista? Tiedän...
Kuuluisi sanoa: "Anna heille anteeksi. He eivät tiedä, mitä tekevät."
Mutta tuntuu, että he tietävät helkkarin hyvin. He eivät vain välitä.
Jos heistä vain yksikin voisi pyytää anteeksi.
Ja tarkoittaa sitä, tai joutua vankilaan.
Tai molempia. Hei, se olisikin hyvä.
Miten olisi molemmat?
HUHTIKUU 2016
TOIMISTO
TIETOVUODOT KUOHUTTAVAT WALL STREETIÄ
Suuri osa siitä on laillista, mutta ongelma on juuri siinä.
Kyse ei ole lakien rikkomisesta vaan siitä,
että lakien puitteissa on juristien avulla mahdollista kiemurrella velvollisuuksista,
joita tavallisten kansalaisten on noudatettava.
Seuraavana rahoitusalan uutispommi, joka on ravisuttanut koko maailmaa:
Panaman papereiden uskotaan olevan historian suurin tietovuoto.
Islannin pääministeri, joka nimettiin papereissa, on eronnut.
Papereista löytyi myös Britannian pääministerin edesmennyt isä.
Saimme juuri uutisia Pakistanista.
Pääministeri Nawaz Sharif on eronnut.
...ongitteko tietoja vai saitteko ne vain?
Eräänä yönä sain viestin,
ja se oli joltakulta, joka kutsui itseään hra John Doeksi.
Hän tarjosi valtavaa tietomäärää.
Vastasin myöntävästi. En siis onkinut tietoja.
Ne vain...
tulivat kohtalonomaisesti.
Tällä hetkellä käynnissä on perusteellinen tutkinta.
Asiantuntijat ovat vahvistaneet, että ikävä kyllä -
sähköpostipalvelimellemme on tehty luvaton murto.
Työskentelemme ulkopuolisten konsulttien kanssa -
selvittääksemme, minkä laajuisesta vahingosta on kyse.
Mitä sanomme asiakkaillemme?
No... "Pahoittelemme tapahtumasta mahdollisesti aiheutuvaa haittaa,
kiitämme vankasta luottamuksestanne ja..."
-Niin. -Kuka sen takana voi olla?
Kuka John Doe on?
Kuka tarkkaan ottaen?
Nevadassa oli yksi lakijuttu.
Meitä syytettiin oikeuden estämisestä,
-mutta sitä ei voitu todistaa. -Koskaan.
Ehkä vastustajamme varasti tiedot rangaistakseen meitä.
Tai ehkä se oli jokin toinen lakifirma, joka kadehti menestystämme.
Sellaista liiketoiminta on.
Tai ehkä se oli hakkeri, joka äkkäsi jonkin takaportin -
ja ryöväsi meiltä maineemme ja tulevaisuutemme.
Hiljaisten lähettiläs, joka ei tyytynyt odottelemaan perintöään.
Joku, joka toimi naiivin maailmankäsityksen pohjalta.
Joka syytti meitä jokaisesta tievauriosta ja romahtavasta sillasta,
jokaisesta koulusta ilman kirjoja ja vatsasta ilman ruokaa.
Mitä John Doe siis sanoi meistä?
"Enemmän kuin vain rattaana 'varainhoidon' koneessa -
Mossack Fonseca käytti vaikutusvaltaansa..." Mitä?
"...laatiakseen ja kiertääkseen lakeja rikollisten hyväksi!"
-Emme me lakeja laatineet! -Emme.
-Laadimme sopimuksia. -Niin.
Eikö John Doe ole rikollinen? Yksityisyyden ryöstäjä?
Koko 25 vuoden kova työ pyyhittiin yhdessä uutiskierrossa!
Suljemme Wyomingin, Gibraltarin ja Jerseyn toimistomme.
Näin jälkeenpäin ajateltuna olisi varmasti pitänyt panostaa kybersuojaukseen enemmän.
-Niin. -Niin.
Neitsytsaaret ovat antamassa meille sakot.
Neljäsataaneljäkymmentä tuhatta dollaria. Sakkoja.
Niiden pitäisi ennemmin kyhätä meille patsas.
Ilman meitä ne olisivat pelkkä hiekkakasa, jossa tönöttää vitun palmuja!
-Olen pahoillani, minä... -Niin, ja Niue.
Niue.
-Niue ei olisi mitään. -Ei mitään.
-Panimme Niuen kartalle! -Todellakin.
Teille on puhelu. Joku kyselee jostain Odebrechtistä.
Kuka teidät lähetti?
John Doeko?
Oletteko Doen poliisista?
Presidentti Varela uskoo, että teillä on tietoa Odebrechtistä.
Odebrechtistä?
Brasilialainen rakennusyhtiö, joka on antanut yli kolmen miljardin lahjukset -
hankkiakseen itselleen valtavia toimeksiantoja.
Miten se liittyy puutarhaani?
Firmanne perusti Odebrechtille kymmeniä yhtiöitä lahjusten pesua varten.
Nevadassa, Neitsytsaarilla...
Eihän, myimme ne yritykset välikäsille.
Emme me tienneet, mihin rahoja käytettäisiin!
Miksen usko teitä? Ai, tiedänkin.
Europolin mukaan perustamissanne yhtiöissä on 3500 ihmistä,
jotka on liitetty rikollisiin. Siksi.
Viekää pois.
Haluatte kuulla Odebrechtistä, vai?
-Siksi tulimme. -Kuulkaapa.
Moottoritie, jota ajoitte tänne, on Odebrechtin rakentama.
Tiedättekö, sillä on oma osastonsa, joka vastaa lahjuksista.
Onko se minun syytäni?
Firma on maksanut kolme miljardia -
-lahjuksina... -Ramón, riittää.
...ympäri maailmaa.
Minulla on kaikki syyt uskoa, että Panaman presidentti -
on itsekin ottanut vastaan rahaa Odebrechtiltä!
-Onko teillä todisteita? -Ei, Ramón...
Iskeköön salama päälleni, jos valehtelen.
-Kuka John Doe on? -Onko selvä?
Presidentti Varela ei ole puolustanut Panamaa.
Meidät saatiin kiinni housut kintuissa,
ja nyt koko kansainvälinen yhteisö tulee peräämme.
-Riittää! -Kuka John Doe on?
En tiedä, kuka John Doe on. Vittuun John Doe!
Luulen, että Ramón toivoo, ettei olisi sanonut kaikkea sitä -
presidentistämme.
Sellaiset toiveet alkavat usein pyöriä mielessä, kun istuu linnassa.
Isä Gallego.
Ehkä hän oli pyhimys, eikä hänelle ollut tilaa maan päällä.
Joten hänet otettiin taivaaseen.
Mutta minulle ja Jürgenille tilaa oli riittämiin.
Tilaa säilyttää 215 000 salaisuutta.
Mitä?
Haluatteko palata banaaneihin?
Niin.
MOSSACK JA FONSECA VIETTIVÄT VANKILASSA NOIN KOLME KUUKAUTTA
Jos me siis olemme häviäjiä,
ketkä sitten ovat voittajia?
Hiljaisetko?
Kirjoja kaipaavat lapset?
Asuntoja kaipaavat köyhät?
Ehei.
Yhdysvallat.
Maailman suurin veroparatiisi.
Delaware.
Nevada.
Wyoming.
Kuinka paljon vilunkipeliä sieltä löytyy?
Niin, Yhdysvalloissa on uusi verolaki.
Eikä se ehkäise mitään tästä.
Onko John Doe matkalla sinne?
No, kiitos, kun kuuntelitte meidän puolemme tarinasta.
Mossack Fonseca on mennyttä.
Mutta on monia meidän kaltaisiamme yrityksiä.
Niin. Yhä toiminnassa ympäri maailmaa.
Ja mitä John Doella on siitä sanottavaa?
Kuka hän onkin.
SUORAAN JOHN DOEN MANIFESTISTA
En työskentele yhdellekään tiedustelupalvelulle.
Näkokulmani on omani.
Samoin päätökseni julkistaa asiakirjat.
Peräänkuulutan Euroopan komissiota, Ison-Britannian parlamenttia -
Yhdysvaltain kongressia ja kaikkia valtioita -
panemaan pisteen valtaisalle, kaikkialla vallitsevalle korruptiolle!
Tässä järjestelmässämme orjat eivät ole itse tietoisia -
sen enempää orjuudestaan kuin isännistäänkään -
aivan toisessa maailmassa, missä kahleet piilotetaan -
käsittämättömän lakikielen kätköihin.
Kyse on lakialan valtaisasta, kaikkialle ulottuvasta korruptiosta.
Jos tarvitaan ilmiantajaa puhaltamaan peli poikki,
on erityisesti syytä huoleen.
Se merkitsee, että demokratian tarkastusjärjestelmä ei ole toiminut -
ja että äärimmäinen -
epävakaus voi olla aivan -
aivan kulman takana.
Nyt on siis todellisten toimien aika.
On aloitettava esittämällä kysymyksiä.
Veronkiertoa ei voida mitenkään korjata,
jos valtaan valitut virkamiehet anelevat rahaa -
juuri siltä eliitiltä, jolle verotuksen välttely tuo suurimman edun -
suhteessa kaikkiin väestön muihin osiin.
Niin.
Nämä poliittiset käytänteet ovat palanneet lähtöpisteeseensä -
ja ovat kestämättömiä.
Yhdysvaltain rikkinäisen kampanjarahoitusjärjestelmän uudistus -
ei voi enää odottaa.
60 YHDYSVALTAIN SUURIMPIIN KUULUVAA YHTIÖTÄ -
EI VUONNA 2018 MAKSANUT VEROJA 79 MILJARDIN BRUTTOTULOISTA.
POHJAUTUU KIRJAAN "RAHAELIITIN SALAINEN MAAILMA"
Tekstitys: Tuulia Tipa